ՄԱՆՎԵԼ ՓԱՐԱՄԱԶՅԱՆԻ ՈՒՂԵՐՁԸ ԵՐԵԽԱՆԵՐԻ ՊԱՇՏՊԱՆՈՒԹՅԱՆ ՄԻՋԱԶԳԱՅԻՆ ՕՐՎԱ ԱՌԹԻՎ

Թանկագի՛ն ծնողներ, սիրելի՛ երեխաներ, ջերմորեն շնորհավորում եմ ձեզ այս հրաշալի տոնի առթիվ: Ավանդաբար մենք նշում ենք Հունիսի 1-ը՝ որպես Երեխաների պաշտպանության միջազգային օր: Բայց տարվա յուրաքանչյուր օրն ու ժամը պարտավոր ենք սիրով նվիրել երեխաներին, աշխատել, ապրել ու արարել նրանց համար: Երեխաները մեր կյանքը իմաստավորող ամենաթանկ էակներն են, մեր կյանքի լույսն ու հույսն են: Մեր քաղաքացիական, ծնողական պարտքն է՝ ամեն ինչ անել՝ հանուն երեխաների առողջ, երջանիկ, բարեկեցիկ ներկայի ու ապագայի: Այս հրաշափառ օրը ուզում եմ մաղթել բոլոր երեխաներին՝ անհոգ մանկություն, բոլոր ընտանիքներին՝ համերաշխություն, բարեկեցություն, բազմազավակություն, մեր երկրին՝ խաղաղություն: Թող անամպ լինի հայոց երկինքը բոլոր մանուկների համար, երջանիկ, անհոգ ու պաշտպանված լինեն նրանք: Շնորհավոր ձեր տոնը, սիրելի՛ երեխաներ: